Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 412

b) A szakmai gyakorlati vizsga értékelése A gyakorlati vizsga (ideértve a megelőző, valamint a vizsgabizottság előtt elvégzett feladatokat is) elbírálásának alapja a munkavégzés szakszerűsége, tudatossága, a munka és a munkahely megszervezése, a munkafeladat szakszerű végrehajtása, a folyamatos ellenőrzés és munka minősége, továbbá a munkavédelmi, higiéniai követelményeknek való megfelelés. A megelőző vizsgafeladat értékelését írásba kell foglalni. A gyakorlati oktatást végző gyermekintézmény vezetőjének aláírásával és bélyegzőjével ellátott nyilatkozatnak tartalmaznia kell a jelölt személyi adatait, a szak megnevezését, a 30 nap alatt végzett tevékenységek felsorolását, azok értékelését és a javasolt gyakorlati érdemjegyet. A nyilatkozatot a Központi programban előírt határideig meg kell őrizni. A gyakorlati vizsga osztályzatát a megelőző vizsgarészre és a vizsgabizottság előtt végrehajtott feladatra kapott érdemjegy alapján kell megállapítani oly módon, hogy az elbírálásban a vizsgabizottság előtt végrehajtott feladat érdemjegye nagyobb súlyt kapjon.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes